
4 DR.30.11.2021 

 
 Menteri Kanan Pendidikan [Datuk Dr. Mohd Radzi bin Md. Jidin]: Terima kasih 
Tuan Yang di-Pertua. Kementerian Pendidikan Malaysia (KPM) telah merangka satu 
pelan komprehensif pembukaan semula sekolah bagi memastikan murid dapat kembali 
belajar secara bersemuka di sekolah dalam keadaan selamat. Dalam rangka pelan ini, 
KPM telah mengadakan libat urus bersama-sama dengan guru, bersama-sama dengan 
ibu bapa melalui Persatuan Ibu Bapa dan Guru (PIBG) dan Penglibatan Ibu Bapa Komuniti 
Swasta (PIBKS), guru dan murid bagi mendapatkan input serta pandangan dalam 
memastikan pengoperasian sekolah berjalan dengan lancar dan teratur seperti yang 
dirancang.  

 Sesi libat urus juga telah diadakan bersama Gabungan Majlis Guru Besar 
Malaysia (GMGBM) dan Majlis Pengetua Sekolah Malaysia (MPSM). Dapatan daripada 
sesi libat urus menunjukkan guru, ibu bapa dan murid menyambut baik pengoperasian 
sekolah secara bersemuka. Untuk maklumat Ahli Yang Berhormat, KPM sentiasa 
memantau keadaan semasa pengoperasian sekolah secara bersemuka yang bermula 
pada 3 Oktober 2021.  Berdasarkan rekod sehingga 29 November 2021, semua sekolah 
rendah dan sekolah menengah di bawah KPM di negeri yang berada dalam Fasa 4, Pelan 
Pemulihan Negara (PPN) telah beroperasi sepenuhnya.  

 Jumlah sekolah yang beroperasi ialah 8,166 buah sekolah, melibatkan 6,091 
sekolah rendah dan 2,075 sekolah menengah. Manakala jumlah murid yang terlibat 
adalah seramai 4,251,221 orang iaitu 2,517,233 orang murid sekolah rendah dan 
1,733,988 orang murid sekolah menengah. Bagi negeri Kelantan dan Sarawak yang 
berada dalam Fasa 3 PPN, terdapat 1,894 buah sekolah yang telah beroperasi melibatkan 
1,526 buah sekolah rendah dan 368 buah sekolah menengah. Pengoperasian secara 
bersemuka bagi sekolah rendah di negeri ini hanya melibatkan murid berkeperluan khas 
(MBK) di Sekolah Kebangsaan Pendidikan Khas, murid kelas Program Pendidikan Khas 
Integrasi (PPKI) dan murid prasekolah dengan jumlah keseluruhan seramai 49,563 orang. 

 Bagi sekolah menengah pula, pengoperasian secara bersemuka melibatkan 
murid kelas peperiksaan MBK di Sekolah Menengah Kebangsaan Pendidikan Khas dan 
murid kelas PPKI dengan jumlah murid seramai 84,497 orang. Secara keseluruhannya, 
bilangan sekolah yang sedang beroperasi adalah sebanyak 10,060 buah sekolah dan 
melibatkan seramai 4,385,281 orang murid. Untuk makluman Ahli Yang Berhormat, 
berdasarkan rekod KPM, purata trend kehadiran murid ke sekolah bagi tempoh 3 Oktober 
sehingga 29 November 2021 adalah melebihi 85 peratus. Keadaan ini menunjukkan 
bahawa pembukaan semula sekolah secara umumnya diterima baik oleh ibu bapa dan 
murid.  

 Pembukaan semula sekolah secara bersemuka juga membolehkan guru 
mengenal pasti tahap penguasaan murid dan melaksanakan intervensi yang bersesuaian. 
KPM sentiasa komited untuk terus memastikan pengoperasian sekolah secara bersemuka 
berjalan dengan teratur dan selamat. Terima kasih. 

 Timbalan Yang di-Pertua [Dato' Mohd Rashid Hasnon]: Soalan tambahan 
yang pertama, Yang Berhormat Kuala Krai. 

 Tuan Abdul Latiff bin Abdul Rahman [Kuala Krai]:  Terima kasih Yang 
Berhormat Menteri Kanan Pendidikan atas jawapan yang detail pada pagi ini dan saya 
doakan insya-Allah semoga sekolah-sekolah kita akan dapat dijalankan dan beroperasi 
dengan sebaik mungkin, anak-anak kita terpelihara daripada wabak ini dan para guru 
dapat menjalankan tanggungjawab dengan sebaiknya.  

Soalan tambahan saya Tuan Yang di-Pertua ialah, memandangkan negara kita 
telah menuju kepada endemik daripada pandemik COVID-19 ini, adakah kementerian 
mempunyai perancangan untuk semua kelas beroperasi sepenuhnya tanpa penggiliran 
dan bilakah jangkaan pihak KPM, sekolah-sekolah ini dapat beroperasi seperti sedia kala? 
Terima kasih Tuan Yang di-Pertua. 

 Timbalan Yang di-Pertua [Dato' Mohd Rashid Hasnon]: Terima kasih Yang 
Berhormat Kuala Krai. Sila Yang Berhormat Menteri, dua minit, tiga puluh saat. 

 Datuk Dr. Radzi bin Jidin: Terima kasih Yang Berhormat Kuala Krai. Pertama 
sekali soalannya sama ada kementerian mempunyai perancangan untuk membawa murid 



Menteri Kanan Pendidikan [Datuk Dr. Mohd Radzi bin Md. Jidin]: Terima kasih Tuan Yang di-Pertua. Kementerian Pendidikan Malaysia (KPM) telah merangka satu pelan komprehensif pembukaan semula sekolah bagi memastikan murid dapat kembali belajar secara bersemuka di sekolah dalam keadaan selamat. Dalam rangka pelan ini, KPM telah mengadakan libat urus bersama-sama dengan guru, bersama-sama dengan ibu bapa melalui Persatuan Ibu Bapa dan Guru (PIBG) dan Penglibatan Ibu Bapa Komuniti Swasta (PIBKS), guru dan murid bagi mendapatkan input serta pandangan dalam memastikan pengoperasian sekolah berjalan dengan lancar dan teratur seperti yang dirancang. Sesi libat urus juga telah diadakan bersama Gabungan Majlis Guru Besar Malaysia (GMGBM) dan Majlis Pengetua Sekolah Malaysia (MPSM). Dapatan daripada sesi libat urus menunjukkan guru, ibu bapa dan murid menyambut baik pengoperasian sekolah secara bersemuka. Untuk maklumat Ahli Yang Berhormat, KPM sentiasa memantau keadaan semasa pengoperasian sekolah secara bersemuka yang bermula pada 3 Oktober 2021. Berdasarkan rekod sehingga 29 November 2021, semua sekolah rendah dan sekolah menengah di bawah KPM di negeri yang berada dalam Fasa 4, Pelan Pemulihan Negara (PPN) telah beroperasi sepenuhnya. Jumlah sekolah yang beroperasi ialah 8,166 buah sekolah, melibatkan 6,091 sekolah rendah dan 2,075 sekolah menengah. Manakala jumlah murid yang terlibat adalah seramai 4,251,221 orang iaitu 2,517,233 orang murid sekolah rendah dan 1,733,988 orang murid sekolah menengah. Bagi negeri Kelantan dan Sarawak yang berada dalam Fasa 3 PPN, terdapat 1,894 buah sekolah yang telah beroperasi melibatkan 1,526 buah sekolah rendah dan 368 buah sekolah menengah. Pengoperasian secara bersemuka bagi sekolah rendah di negeri ini hanya melibatkan murid berkeperluan khas (MBK) di Sekolah Kebangsaan Pendidikan Khas, murid kelas Program Pendidikan Khas Integrasi (PPKI) dan murid prasekolah dengan jumlah keseluruhan seramai 49,563 orang. Bagi sekolah menengah pula, pengoperasian secara bersemuka melibatkan murid kelas peperiksaan MBK di Sekolah Menengah Kebangsaan Pendidikan Khas dan murid kelas PPKI dengan jumlah murid seramai 84,497 orang. Secara keseluruhannya, bilangan sekolah yang sedang beroperasi adalah sebanyak 10,060 buah sekolah dan melibatkan seramai 4,385,281 orang murid. Untuk makluman Ahli Yang Berhormat, berdasarkan rekod KPM, purata trend kehadiran murid ke sekolah bagi tempoh 3 Oktober sehingga 29 November 2021 adalah melebihi 85 peratus. Keadaan ini menunjukkan bahawa pembukaan semula sekolah secara umumnya diterima baik oleh ibu bapa dan murid. Pembukaan semula sekolah secara bersemuka juga membolehkan guru mengenal pasti tahap penguasaan murid dan melaksanakan intervensi yang bersesuaian. KPM sentiasa komited untuk terus memastikan pengoperasian sekolah secara bersemuka berjalan dengan teratur dan selamat. Terima kasih. Timbalan Yang di-Pertua [Dato' Mohd Rashid Hasnon]: Soalan tambahan yang pertama, Yang Berhormat Kuala Krai. Tuan Abdul Latiff bin Abdul Rahman [Kuala Krai]: Terima kasih Yang Berhormat Menteri Kanan Pendidikan atas jawapan yang detail pada pagi ini dan saya doakan insya-Allah semoga sekolah-sekolah kita akan dapat dijalankan dan beroperasi dengan sebaik mungkin, anak-anak kita terpelihara daripada wabak ini dan para guru dapat menjalankan tanggungjawab dengan sebaiknya. Soalan tambahan saya Tuan Yang di-Pertua ialah, memandangkan negara kita telah menuju kepada endemik daripada pandemik COVID-19 ini, adakah kementerian mempunyai perancangan untuk semua kelas beroperasi sepenuhnya tanpa penggiliran dan bilakah jangkaan pihak KPM, sekolah-sekolah ini dapat beroperasi seperti sedia kala? Terima kasih Tuan Yang di-Pertua. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Kuala Krai. Sila Yang Berhormat Menteri, dua minit, tiga puluh saat. Datuk Dr. Radzi bin Jidin: Terima kasih Yang Berhormat Kuala Krai. Pertama sekali soalannya sama ada kementerian mempunyai perancangan untuk membawa murid.